Հայաստանի ազգագրության պետ. թանգարանը Սարդարապատի հերոսամարտի հուշահամալիրի օրգանական մասն է (հիմն. է 1978-ին)։ Հիմնական ֆոնդերում կա ավելի քան 25 հզ. միավոր (1986): Պահվում են հանրապետության գրեթե բոլոր շրջաններին վերաբերող ազգագր. ու կենցաղային, հնագիտ., կիրառական արվեստի իրեր։ Ունի մշտական ցուցադրություն, որտեղ ներկայացված է ավելի քան 2500 ցուցանմուշ։ Սարյանի տան թանգարանը (Երևան) ստեղծվել է 1967-ին, Մ. Սարյանի նվիրած 80 գործերի հիման վրա, որոնք համալրվել են ձեռքբերումներով ու նվիրատվություններով (շուրջ 200 ցուցանմուշ, 1986): Պարբերաբար կազմակերպում է նկարչի ստեղծագործությունների ցուցահանդեսներ քաղաքներում և արտասահմանյան երկրներում։ Այստեղ կազմակերպվել են Մ. Ավետիսյանի գրաֆիկ աշխատանքների (1975), Հ. Այվազովսկու հայկ, թեմաներով նկարների (1978—79) և այլ ցուցահանդեսներ։